钦定古今图书集成/明伦汇编/氏族典/第118卷 > 陈耽
## 钦定古今图书集成/明伦汇编/氏族典/第118卷 > 陈耽

按《后汉书刘陶传》：东海陈耽，以忠正称，历位三司。光
和五年，诏公卿以谣言举刺史二千石为民蠹害者。
时太尉许戫、司空张济，承望内官，受取货赂，宦者子
弟宾客，虽贪污不问，而虚纠小郡清修有惠化者。耽
上言：“公卿所举，率党其私，所谓放鸱枭而囚鸾凤。”其
言忠切。由是宦官怨之，遂诬陷耽，死狱中。